作者:黃人傑
標題:沁園春
內容:金虎鳴秋，玉龍ㄏ月，天氣正涼。應夢熊時侯，葉丹苔碧，棲鸞亭館，桔綠橙黃。人在蘭臺公子上，更身寄風流屈宋卿。登賞處，記含情紓思，曾賦高唐。春明舊家不遠，算蟬嫣襲慶，都付仇香。況鵾弦初續，和生角徵，鶚書頻下，名廁循良。但得西風吹峽水，盡倒卷波瀾添壽觴。功業事，有朱顏領略，未許稱量。